Knoevenagelova reakcia

Knoevenagelova reakcia alebo Knoevenagelova kondenzácia je typ organickej chemickej reakcie pomenovaný po nemeckom chemikovi Emilovi Knoevenagelovi. Je to modifikácia aldolovej kondenzácie.

 Prehľad 
Knoevenagelova kondenzácia je nukleofilná adícia karbaniónu na karbonylovú skupinu, po ktorej nasleduje dehydratácia a eliminácia vody, preto sa reakcia označuje ako kondenzácia. Produktom tejto reakcie je často α,β-nenasýtený ketón (konjugovaný enón).


V tejto reakcii je karbonylovou zlúčeninou aldehyd alebo ketón. Katalyzátorom je typicky slabý zásaditý amín. Karbaniónom môže byť:

 zlúčenina typu Z−CH2−Z alebo Z−CHR−Z, napríklad dietylmalonát, Meldrumova kyselina, etylacetoacetát, kyselina malónová alebo kyselina kyanooctová,
 zlúčenina typu Z−CHRR', napríklad nitrometán,

kde Z je elektrónovoakceptorová skupina. Z musí byť dostatočne silná na to, aby uľahlčila deprotonáciu za vzniku enolátu i pri použití slabej zásady. Použitie silnej zásady by v tejto reakcii mohlo mať za následok kondezáciu aldehydu/ketónu samého so sebou.

Hantzschova synéza pyridínu, Gewaldova reakcia a Feistova-Benaryho syntéza furánu obsahujú krok, ktorý odpovedá Knoevenagelovej reakcii. Táto reakcia takisto viedla k objaveniu 2-chlórbenzylidénmalónonitrilu.

 Doebnerova modifikácia 

 Weissova-Cookova reakcia 
Weissova-Cookova reakcia pozostáva z reakcie esteru kyseliny acetóndikarboxylovej a diacylu (1,2-diketónu) za vzniku cis-bicyklo[3.3.0]oktán-3,7-diónu. Mechanizmus je identický s Knoevenagelovou kondenzáciou:center|650px

 Príklady a použitie 
Knoevenagelova reakcia sa využíva napríklad pri reakcii 2-metoxybenzaldehydu (1) s kyselinou tiobarbiturovou (2) v etanole a v prítomnosti piperidínu ako zásady.1,3-Diethyl-5-(2-methoxybenzylidene)-2-thioxodihydropyrimidine-4,6(1H,5H)-dione Abdullah Mohamed Asiria, Khaled Ahmed Alamrya Abraham F. Jalboutb, Suhong Zhang Molbank 2004, M359   publication.´Enón (3), ktorý v reakcii vzniká, tvorí donorovo-akceptorový komplex (charge-transfer komplex).center|400px|Knoevenagelova kondenzácia

Knoevenagelova kondenzácia je dôležitým krokom v priemyselnej priprave antimalarika lumefantrínu (ktoré sa podáva spolu s arteméterom ako arteméter/lumefantrín):An Improved Manufacturing Process for the Antimalaria Drug Coartem. Part II Ulrich Beutler, Peter C. Fuenfschilling, and Andreas Steinkemper Org. Process Res. Dev.; 2007; 11(3) pp. 341–45; (Article) 


Počiatočný produkt reakcie je zmes 50:50 E:Z izomérov. Tieto izoméry však v prítomnosti ich prekurzoru s hydroxylovou skupinou rýchlo prechádzajú z jedného na dráhy, vďaka čomu možno eventuálne získať stabilnejší Z-izomér.

Medzi viaczložkové reakcie, ktoré využívajú Knoevenagelovu kondenzáciu, patrí napríklad reakcia cyklohexanónu, malónonitrilu a 3-amino-1,2,4-triazolu. Počas tejto reakcie sa využíva mikrovlnné žiarenie v rámci mikrovlnnej chémie:Mild and ecofriendly tandem synthesis of 1,2,4-triazolo[4,3-a]pyrimidines in aqueous medium Arkivoc 2007 (06-2251BP) Anshu Dandia, Pritima Sarawgi, Kapil Arya, and Sarita Khaturia Link


 Referencie 

 Pozri aj 
 Aldolová kondenzácia
 Iminokumarín
 Nitroalkén
 Syntéza malonátových esterov

 Iné projekty 

 Zdroj  

Kategória:Kondenzačné reakcie
Kategória:Menné reakcie
Kategória:Reakcie vytvárajúce väzbu uhlík-uhlík